Даклад Тагубы

Даклад Тагубы () — сакрэтная ўнутраная справаздача арміі ЗША аб катаваннях зняволеных у турме Абу-Грэйб, складзены генерал-маёрам Антоніа Тагуба. У дакладзе выкладзены вынікі работы службы крымінальных расследаванняў арміі ЗША (CID) пад кіраўніцтвам палкоўніка Джэры Маселы. Было апытана каля 50 сведак, падазраваных і зняволеных. Следчыя выявілі мноства фатаграфій і відэазапісаў, на якіх адлюстраваны здзекі над зняволенымі ў кастрычніку—снежні 2003 года.

Антоніа Тагуба пісаў:
«Я выявіў, што наўмысныя злоўжыванні ў звароце з зняволенымі персаналам ваеннай паліцыі ўключалі ў сябе наступныя дзеянні:
 розныя збіцці зняволеных: пінк, аплявухі, удары нагамі па аголеным ступням;
 фатаграфаванне і відэаздымкі аголеных зняволеных мужчынскага і жаночага полу;
 гвалтоўнае памяшканне зняволеных у розныя паставы, якія імітуюць палавы акт для фатаграфавання;
 прымус зняволеных да таго, каб яны здымалі з сябе вопратку і знаходзіліся голымі некалькі дзён запар;
 прымус зняволеных мужчынскага полу да нашэння жаночай ніжняй бялізны;
 прымус груп зняволеных мужчынскага полу да мастурбацыі, у той час як іх фатаграфавалі і здымалі на відэа;
 аголеных зняволеных мужчынскага полу звальвалі ў кучу і потым скакалі па іх;
 аголенага зняволенага з надзетым на галаву пакетам змяшчалі на ўпаковачную скрыню, падлучыўшы да пальцаў яго рук і ног і да пеніса драты для сімуляцыі катаванняў электрашокам;
 прымацоўвалі ланцуг для сабакі да нашыйніка на шыі аголенага зняволенага, жанчына-ахоўнік трымала яго пры гэтым за ланцуг і пазіравала для фатаграфіі;
 ахоўнік здзяйсняў палавы акт са зняволенай;
 нацкоўвалі ваенных сабак (без наморднікаў) на зняволеных, каб іх запалохаць, па меншай меры ў адным выпадку зняволены сур’ёзна пацярпеў ад укусаў.»

Тагуба адзначаў, што стварэнне такіх умоў утрымання было патрабаваннем ваеннай разведкі і іншых федэральных органаў для правядзення допытаў.

Часопіс Time пісаў, што служачым Пентагона было забаронена чытаць даклад Тагубы. Таксама забаранялася абмяркоўваць тэму з сябрамі і членамі сям’іWalt V. Military Personnel: Don't Read This!  // Time, May. 08, 2004.

 Спасылкі 
 Тэкст даклада
 Вытрымкі з дакладу

Катэгорыя:Армія ЗША
Катэгорыя:Парушэнні правоў чалавека
Катэгорыя:Катаванні зняволеных у турме Абу-Грэйб